《送方元震还金陵》
明代·方用中

妙龄文采晋风流，家在金陵第一洲。龙虎山河多历览，凤凰台榭旧经游。

异乡对酒难为别，故国归心不可留。应念高堂久疏旷，还开陆橐进晨羞。

作者简介：方用中，本名权，以字行，别字亭秋。南海人。献夫之祖。颖悟善记，人呼为方书匮。抱道不仕。追赠大学士，祀乡贤。事见清温汝能《粤东诗海》卷一六。